Бұйрыққа 1-қосымша

Қазақстан Республикасы

Ұлттық экономика министрінің

міндетін атқарушының

2015 жылғы 24 шілдедегі

№ 564 бұйрығымен

бекітілген

**Мемлекеттік-жекешелік әріптестік жобаларын, оның ішінде концессиялық жобаларды консультациялық сүйемелдеу бойынша көрсетілетін қызметтер құнын айқындау әдістемесі**

**1-тарау. Жалпы ережелер**

1. Осы Мемлекеттік-жекешелік әріптестік (бұдан әрі – МЖӘ) жобаларын консультациялық сүйемелдеу бойынша көрсетілетін қызметтер құнын айқындау әдістемесі (бұдан әрі – Әдістеме) МЖӘ жобаларын, оның ішінде концессиялық жобаларды консультациялық сүйемелдеу жөніндегі бюджеттік бағдарламалар бойынша бюджет қаражатын ұтымды пайдалануды қамтамасыз ету мақсатында әзірленді және ұсынымдық сипатқа ие.

2. МЖӘ жобаларын, оның ішінде концессиялық жобаларды консультациялық сүйемелдеу бойынша көрсетілетін қызметтердің (бұдан әрі – көрсетілетін қызметтер) құнын орталық және жергілікті атқарушы органдар осы Әдістемеге сәйкес айқындайды.

3. МЖӘ жобаларын консультациялық сүйемелдеу бойынша көрсетілетін қызметтер:

1) Мемлекеттік бастама жағдайында жекеше әріптесті конкурс тәсілімен айқындау кезінде:

конкурстық құжаттаманы әзірлеуді, оның ішінде:

конкурстық шарттарды әзірлеуді;

жоба бойынша ақпараттық парақты әзірлеу немесе техникалық-экономикалық негіздемені әзірлеуді (бұдан әрі – ТЭН);

әлеуетті инвесторларды іздеу және тарту бойынша іс-шаралар өткізу, оның ішінде жария презентациялар, роуд-шоулар, конференциялар, жарнамалық науқандар өткізуді (қажет болған жағдайда);

МЖӘ шартының жобасын әзірлеуді;

бекітілген конкурстық құжаттамаға өзгерістер мен толықтырулар енгізуді (түзету);

МЖӘ шарты бойынша, оның ішінде жекеше әріптестің кредиторларымен тікелей келісім бойынша келіссөздерге қатысуді (қажет болған жағдайда);

2) жекеше бастама жағдайында жекеше әріптесті конкурс тәсілімен айқындау кезінде:

конкурстық құжаттаманы әзірлеуді, оның ішінде:

конкурстық шарттарды әзірлеуді;

жаңа объектілер салуды, қолданыстағы объектілерді (ғимараттарды, құрылыстарды және олардың кешендерін, коммуникацияларды) өзгертуді (реконструкциялауды, кеңейтуді, техникалық қайта жарақтандыруды, жаңғыртуды, күрделі жөндеуді) көздейтін жобалар үшін ТЭН-нің техникалық-технологиялық бөлімін әзірлеуді;

әлеуетті инвесторларды іздеу және тарту бойынша іс-шаралар өткізу, оның ішінде жария презентациялар, роуд-шоулар, конференциялар, жарнамалық науқандар өткізуді (қажет болған жағдайда);

МЖӘ шарты бойынша, оның ішінде жекеше әріптестің кредиторларымен тікелей келісім бойынша келіссөздерге қатысуді (қажет болған жағдайда);

3) жекеше әріптесті тікелей келіссөздер тәсілімен айқындау кезінде:

МЖӘ шарты бойынша, оның ішінде жекеше әріптестің кредиторларымен тікелей келісім бойынша келіссөздерге қатысуді (қажет болған жағдайда) қамтиды.

**2-тарау. МЖӘ жобаларын консультациялық сүйемелдеу бойынша көрсетілетін қызметтердің құнын есептеу**

4. МЖӘ жобасының ерекшеліктеріне байланысты нақты көрсетілетін қызметтің құнын есептеу үшін МЖӘ жобаларын консультациялық сүйемелдеу бойынша көрсетілетін қызметтің құнына түзету коэффициенттері осы Әдістемеге 1-қосымшаға сәйкес тиісті коэффициенттер сомасын 1 адам-сағат құнына және нормативтік еңбек шығындарына көбейту жолымен пайдаланылады:

P = с \* l \* (k1 + k2) + exp, мұндағы:

Р – қосылған құн салығын есепке алмағанда, мемлекеттік-жекешелік әріптестік жобаларын консультациялық сүйемелдеу бойынша көрсетілетін қызмет құны;

с – қосылған құн салығын есепке алмағанда, 1 адам-сағат құны;

l – қызмет көрсетуге арналған базалық нормативтік еңбек шығындары, осы Әдістемеге 2-қосымшаға сәйкес;

k – көрсетілетін қызметтер құнына түзету коэффициенттері;

exp – жобалау-сметалық құжаттаманы, үлгілік жобаны, үлгілік жобалау шешімін, қайта қолдану жобасын (қажет болған жағдайда) байланыстыруға арналған шығыстар.

Республикалық жобалар бойынша 1 адам-сағат құны қосылған құн салығын есепке алмағанда, 9 927,91 (тоғыз мың тоғыз жүз жиырма жеті теңге тоқсан бір тиын) теңгені құрайды.

Жергілікті жобалар бойынша адам-сағат құны консультациялық сүйемелдеу көрсететін заңды тұлғаны айқындайтын жергілікті атқарушы органның тиісті құқықтық актісімен бекітіледі.

5. Жобалау құжаттамасын дайындау жөніндегі жұмыстың құнын, сондай-ақ жобалау-сметалық құжаттаманы, үлгілік жобаны, үлгілік жобалау шешімін, қайта қолдану жобасын байланыстыру жөніндегі шығыстарды есептеу «Құрылыстағы баға белгілеу жөніндегі нормативтік құжаттарды бекіту туралы» Қазақстан Республикасы Индустрия және инфрақұрылымдық даму министрлігі Құрылыс және тұрғын үй-коммуналдық шаруашылық істері комитеті төрағасының 2022 жылғы 1 желтоқсандағы № 223-НҚ бұйрығына сәйкес жүзеге асырылады.

6. МЖӘ жобаларын консультациялық сүйемелдеу жөніндегі қызметтерге аккредиттелген заңды тұлғалар тартылады. МЖӘ жобаларының ерекшелігін негізге ала отырып, қызметтерді жеткізуші үшінші тараптардың қызметтерін тартады (қажет болған жағдайда).

|  |  |
| --- | --- |
|  | Мемлекеттік-жекешелік  әріптестік жобаларын  консультациялық  сүйемелдеу бойынша  көрсетілетін қызметтер құнын  айқындау әдістемесіне  1-қосымша |

**Мемлекеттік-жекешелік әріптестік жобаларын (бұдан әрі – МЖӘ) консультациялық сүйемелдеу бойынша көрсетілетін қызметтер құнына түзету коэффициенттері**

|  |  |  |
| --- | --- | --- |
| № | Ерекшелік | Коэффициент мәні, k |
| 1 | МЖӘ объектісін құрудың болжамды құны: |  |
|  | 4 000 000 айлық есептік көрсеткіштен (бұдан әрі – АЕК) төмен | 0,8 |
|  | 4 000 000 АЕК-тен жоғары | 1,2 |
| 2 | Техникалық күрделі және бірегей жобаларға арналған салалық коэффициент: |  |
|  | құны 4 000 000 АЕК-тен төмен жобалар үшін; | 1 |
|  | құны 4 000 000 АЕК-тен жоғары жобалар үшін. | 2 |

Ескерту:

\* бюджеттік бағдарламалар әкімшісі айқындайды

|  |  |
| --- | --- |
|  | Мемлекеттік-жекешелік  әріптестік жобаларын  консультациялық  сүйемелдеу бойынша  көрсетілетін қызметтер құнын  айқындау әдістемесіне  2-қосымша |

**Көрсетілетін қызметтің бір бірлігіне базалық нормативтік еңбек шығындары**

|  |  |  |
| --- | --- | --- |
| №  р/с | Көрсетілетін қызмет түрі | адам-сағат |
| 1 | Конкурстық құжаттаманы әзірлеу, оның ішінде: |  |
| 1.1 | Конкурстық шарттарды әзірлеу; | 200 дейін |
| 1.2 | Ақпараттық парақты әзірлеу | 1500 дейін |
| Жаңа объектілер салуды, қолданыстағы объектілерді (ғимараттарды, құрылыстарды және олардың кешендерін, коммуникацияларды) өзгертуді (реконструкциялауды, кеңейтуді, техникалық қайта жарақтандыруды, жаңғыртуды, күрделі жөндеуді) көздемейтін жобалар үшін техникалық-экономикалық негіздемені (бұдан әрі – ТЭН) әзірлеу | 1500 дейін |
| Жаңа объектілер салуды, қолданыстағы объектілерді (ғимараттарды, құрылыстарды және олардың кешендерін, коммуникацияларды) өзгертуді (реконструкциялауды, кеңейтуді, техникалық қайта жарақтандыруды, жаңғыртуды, күрделі жөндеуді) көздейтін жобалар үшін ТЭН әзірлеу | 2500 дейін |
| Жекеше бастама кезінде жаңа объектілер салуды, қолданыстағы объектілерді (ғимараттарды, құрылыстарды және олардың кешендерін, коммуникацияларын) өзгертуді (реконструкциялауды, кеңейтуді, техникалық қайта жарақтандыруды, жаңғыртуды, күрделі жөндеуді) көздейтін жобалар үшін ТЭН-нің техникалық-технологиялық бөлімін әзірлеу | 1000 дейін |
| 1.3 | Мемлекеттік-жекешелік әріптестік шартының (бұдан әрі ­ МЖӘ) жобасын әзірлеу | 1500 дейін |
| 2 | Бекітілген конкурстық құжаттамаға өзгерістер мен толықтырулар енгізу (түзету) | 1500 дейін |
| 3 | Әлеуетті инвесторларды іздеу және тарту бойынша іс-шаралар өткізу, оның ішінде жария презентациялар, роуд-шоулар, конференциялар, жарнамалық науқандар өткізу (қажет болған жағдайда) | 500 дейін |
| 4 | МЖӘ шарты бойынша, оның ішінде жеке әріптестің кредиторларымен тікелей келісім бойынша келіссөздерге қатысу (қажет болған жағдайда) | 500 дейін |

2025 жылғы « »

№ бұйрыққа

2-қосымша

Бюджеттік инвестициялар, мемлекеттік-жекешелік әріптестікмемлекеттік кепілдіктер беру үшін инвестициялық жобалар және техникалық-экономикалық негіздеме әзірлеуді талап ететін бюджеттік инвестициялық жобаларды бюджеттік кредиттеу, қаржы агенттерінің мемлекеттік инвестициялық саясатты іске асыруы мәселелері бойынша республикалық бюджет қаражаты есебінен сараптама жүргізу және құжаттаманы бағалау құнын айқындау әдістемесіне қосымша

**Нормативные трудозатраты на единицу услуги**

|  |  |  |
| --- | --- | --- |
| № р/с | Қызмет түрі | Қызмет көрсетуге арналған еңбек шығындары (адам-сағат) |
| 1. | мемлекеттік-жекешелік әріптестік жобаларын, мемлекеттік кепілдіктер беру үшін инвестициялық жобаларды; республикалық бюджеттік инвестициялық жобаларды, оның ішінде түзетілген жобаларды; республикалық бюджет қаражаты есебінен заңды тұлғалардың жарғылық капиталына мемлекеттің қатысуы арқылы іске асыруға жоспарланатын бюджеттік инвестицияларды, оның ішінде түзетілген қаржы-экономикалық негіздемелерді сараптау; республикалық бюджет қаражаты есебінен заңды тұлғалардың жарғылық капиталына мемлекеттің қатысуы арқылы іске асыруға жоспарланатын бюджеттік инвестицияларды (жаңадан құрылған); қаржы агенттіктерінің мемлекеттік инвестициялық саясатты іске асыруға бюджеттік кредиттеудің қаржылық-экономикалық негіздемесін | 27 680 |
| 2. | халықаралық қаржы институттарының қатысуымен ерекше маңызы бар мемлекеттік-жекешелік әріптестік жобасын әзірлеуді үйлестіру және қорытынды беру | 18 925 |
| 3. | «Мемлекеттік-жекешелік әріптестік туралы» Заңның 20-бабының 9) тармақшасына сәйкес бюджеттік саясат жөніндегі орталық уәкілетті орган бекіткен Мемлекеттік-жекешелік әріптестік жобаларын жоспарлау, жекеше әріптесті айқындау жөніндегі конкурс (аукцион) және тікелей келіссөздер жүргізу, мемлекеттік-жекешелік әріптестік шарттарының мониторингін жүргізу, мемлекеттік-жекешелік әріптестік жобаларының іске асырылу мониторингін жүргізу және бағалау мәселелерін қамтитын мемлекеттік-жекешелік әріптестік жобаларын жоспарлау және іске асыру кағидаларына (бұдан әрі – Қағидалар) сәйкес мемлекеттік-жекешелік әріптестіктің республикалық жобаларының іске асырылуын бағалау | 6 391,5541 |
| 4. | Қағидаларға сәйкес мемлекеттік-жекешелік әріптестіктің жергілікті жобаларын іске асыруды бағалау | 9 681,4251 |
| 5. | заңды тұлғалардың жарғылық капиталына мемлекеттің қатысуы арқылы бюджеттік инвестициялардың іске асырылуын бағалау | 4 916,58 |
| 6. | бюджеттік инвестициялық жобалардың іске асырылуын бағалау | 7 447,25 |